Ο **Άντολφ Αγκάι** (*Adolf Ágai*, πραγματικό όνομα **Ρόζενβαϊγκ**, 31 Μαρτίου 1836 – 16 Σεπτεμβρίου 1916) ήταν Ουγγροεβραίος συγγραφέας και δημοσιογράφος.

Βιογραφία
---------

Ο Άντολφ Ρόζενβαϊγκ γεννήθηκε ως μέλος μιας εβραϊκής οικογένειας που μιλούσε γίντις στη Γιανοσάλμα της Ουγγαρίας. Ο πατέρας του, Γιόζεφ Ρόζενβαϊγκ, σε ηλικία δεκατριών ετών, είχε μεταναστεύσει από τη Γαλικία στην Ουγγαρία, όπου σπούδασε ιατρική, έγινε γιατρός και έγραψε ένα βιβλίο για την ασφυξία, το οποίο τελικά εκδόθηκε με την οικονομική βοήθεια του Ούγγρου πολιτικού Γκάμπορ Κλάουζαλ. Επίσης μετέφρασε έργα από την ουγγρική πεζογραφία και ποίηση στα εβραϊκά, όπως το *Szózat* και έργα του Σάντορ Πέτοφι. Η οικογένεια υιοθέτησε το ουγγρικό όνομα Αγκάι το 1848.

Ο Αγκάι σπούδασε ιατρική στη Βιέννη και στη συνέχεια εργάστηκε σε ένα νοσοκομείο στη Βουδαπέστη.Το πρώτο του δείγμα λογοτεχνικής παραγωγής —ένα μυθιστόρημα με τον τίτλο *Αντουανέτα* —δημοσιεύτηκε στις στήλες του περιοδικού *Hölgyfutár* το 1854. Για αυτό το περιοδικό και για το *Vasárnapi Újság* έγραφε επιστολές από τη Βιέννη (1854–81) και περιστασιακά συνεισέφερε επίσης στα έντυπα *Wanderer*, *Gartenlaube* και *Fliegende Blätter*. Το 1865, με το ψευδώνυμο "Porzó", ο Αγκάι έγραψε μια σειρά από πνευματώδεις επιφυλλίδες, που είναι αξιοσημείωτες για το πάθος και το χιούμορ τους.

Εγκατέλειψε την ιατρική το 1868 για να επικεντρωθεί στη συγγραφή και την επιμέλεια κειμένων. Από το 1870 έως το 1879 επιμελούνταν το *Nagyvilág* («Η Ουγγαρία και ο κόσμος») και το 1871 ξεκίνησε μια εβδομαδιαία κωμική στήλη, το «Borsszem Jankó», της οποίας έγινε επιμελητής το 1900. Οι χιουμοριστικοί χαρακτήρες που δημιούργησε ήταν πολύ γνωστοί στην Ουγγαρία, ειδικά η εβραϊκή καρικατούρα του Seifensteiner Salamon. Το 1871 ο Αγκάι ανέλαβε τη σύνταξη του *Kis Lap* («Μικρό Περιοδικό»), το οποίο είχε ιδρύσει για τη νεολαία της χώρας του. Σε αυτό το περιοδικό έγραφε με το ψευδώνυμο «Forgó Bácsi». Τα ετήσια ημερολόγιά του, που δημοσιεύτηκαν με τα ονόματα των διάφορων χιουμοριστικών χαρακτήρων της στήλης του *Borsszem Jankó*, διαβάστηκαν ευρέως. Ο Αγκάι ήταν δεινός ομιλητής και έχει μεταφράσει γερμανικά και γαλλικά βιβλία στα ουγγρικά. Ήταν μέλος της λέσχης Kisfaludy και επίσης της Ουγγροεβραϊκής Λογοτεχνικής Εταιρείας.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12126207f. Ανακτήθηκε στις 10  Οκτωβρίου 2015.
2. ↑  *PIM identifier*. resolver.pim.hu/auth/PIM42027. Ανακτήθηκε στις 27  Μαΐου 2020.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12126207f. Ανακτήθηκε στις 10  Οκτωβρίου 2015.
4. ↑  «Library of the World's Best Literature». *Library of the World's Best Literature*. 1897.
5. 1 2  Gluck, Mary (2008). «Ágai, Adolf». Στο: Gluck, Mary. *YIVO Encyclopedia of Jews in Eastern Europe*. New Haven: Yale University Press.
6. 1 2  Zsoldos, Jeno (2007). «Ágai, Adolf». *Encyclopaedia Judaica*. Detroit: Macmillan Reference. ISBN 978-0-02-866097-4.

Εξωτερικοί σύνδεσμοι
--------------------

* Πολυμέσα σχετικά με το θέμα  Adolf Ágai στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 19711540
* LCCN: no2011173258
* ISNI: 0000 0001 0606 5532
* GND: 1055408487
* SUDOC: 196936225
* BNF: cb12126207f (data)
* NKC: jx20090115008

 |

 |